Document ID: 32007D0014

ODLOČBA KOMISIJE
z dne 22. decembra 2006
o spremembi Odločbe 2002/613/ES glede odobrenih osemenjevalnih središč za merjaščevo seme v Kanadi
(notificirano pod dokumentarno številko C(2006) 6812)
(Besedilo velja za EGP)
(2007/14/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/429/EGS z dne 26. junija 1990 o zahtevah za zdravstveno varstvo živali, ki veljajo za promet znotraj Skupnosti in za uvoz semena domačih prašičev, (1) ter zlasti člena 8(1) Direktive,
ob upoštevanju naslednjega:
(1)
Odločba Komisije 2002/613/ES z dne 19. julija 2002 o pogojih za uvoz merjaščevega semena (2) določa seznam tretjih držav, vključno s Kanado, iz katerih morajo države članice odobriti uvoz merjaščevega semena.
(2)
Kanada je zahtevala, da se seznam osemenjevalnih središč, odobrenih z Odločbo 2002/613/ES, spremeni v zvezi z vpisi za navedeno državo.
(3)
Kanada je zagotovila jamstva glede skladnosti z ustreznimi pravili, določenimi v Direktivi 90/429/EGS, veterinarske službe navedene države pa so novo središče, ki ga je treba dodati na seznam, uradno odobrile za izvoz v Skupnost.
(4)
Odločbo 2002/613/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga V k Odločbi 2002/613/ES se spremeni v skladu s Prilogo k tej odločbi.
Člen 2
Ta odločba se začne uporabljati tretji dan po objavi v Uradnem listu Evropske unije.
Člen 3
Ta odločba je naslovljena na države članice.
V Bruslju, 22. decembra 2006

Labels: 0
3
18
6